
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés

Közétkeztetés fejlesztésére kiírt pályázat (VP6-7.2.1-7.4.1.3-17)
beadására és önkormányzati saját erő biztosítására
Martfű Város Önkormányzata Képviselő-testületének

2017. április 27-i ülésére
Előkészítette: S. Bodor Éva
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség
Tárgyalás módja: nyilvános ülés
Tisztelt Képviselő-testület!

Magyarország Kormányának felhívása a vidéki térségekben található, helyi termékértékesítést szolgáló piacok, vásárterek infrastrukturális fejlesztésének, illetve a közétkeztetés fejlesztésének megvalósítása érdekében került meghirdetésre. A Kormány célul tűzte ki a vidéki térségek településein a kisméretű infrastruktúra és az alapvető szolgáltatások fejlesztését. A cél elérését a Kormány többek között a települési önkormányzatok együttműködésével tervezi megvalósítani a felhívásban foglalt feltételek mentén.
Martfű Város Önkormányzata a felhívásban szereplő két célterület közül a 2. célterületre, a közétkeztetés fejlesztésére kíván pályázni, így próbálva megújítani a GYSZSZK szervezeti keretei között működő önkormányzati konyhát.

A támogatási kérelem tervezett tartalmi elemei:

· szellőzés és szagelszívás: hővisszanyerős légkezelő, folyadékhűtő, nagyteljesítményű páraelszívók beépítése

· új konyhai gépek illetve hiányzó konyhai eszközök beszerzése a korszerű táplálkozást segítő technológia fejlesztésére
· akadálymentesítés
· szelektív gyűjtést biztosító hulladéktároló kialakítása
A beruházás teljes költsége:






 bruttó 26.666.660,- Ft.
A pályázat támogatási intenzitása 75%, az igényelt támogatás összege:
 bruttó 19.999.995,- Ft.
Az Önkormányzat által vállalandó saját forrás összege:


 bruttó   6.666.665,- Ft.
A támogatási kérelmek benyújtására 2017. április 28. naptól van lehetőség az első szakaszban.

Kérem a Tisztelt Képviselő-testületet, hogy a pályázat beadásáról valamint a pályázat önerejének kötelezettségvállalásáról az alábbi határozati javaslat elfogadásával szíveskedjen dönteni.

Határozati javaslat:


.../2017.(.........) határozat

Közétkeztetés fejlesztésére kiírt pályázat (VP6-7.2.1-7.4.1.3-17) beadásáról és önkormányzati saját erő biztosításáról
Martfű Város Önkormányzatának Képviselő-testülete megtárgyalta a Közétkeztetés fejlesztésére kiírt pályázat (VP6-7.2.1-7.4.1.3-17) beadására és önkormányzati saját erő biztosítására szóló előterjesztést, mely alapján a pályázat benyújtását és a pályázat önerejének kötelezettségvállalását támogatja.
A beruházás megnevezése:
„Közétkeztetés fejlesztése Martfűn”
A beruházás címe: 

5435 Martfű, Május 1 út 2.,  hrsz: 380.
A beruházás teljes költsége: 






bruttó 26.666.660,- Ft.
Igényelt támogatás összege:






bruttó 19.999.995,- Ft.

Az Önkormányzat által vállalandó saját forrás összege:


bruttó   6.666.665,- Ft
Martfű Város Önkormányzatának Képviselő-testülete a szükséges saját forrást az Önkormányzat 2017 évi költségvetésének általános tartalék kerete terhére biztosítja.
A Képviselő-testület felhatalmazza a Polgármestert, hogy a pályázat benyújtásához szükséges adatlapokat, nyilatkozatokat Martfű Város Önkormányzata nevében aláírja.

Erről értesülnek:
1./ JNSZ Megyei Kormányhivatal, Szolnok

2./ Valamennyi képviselő, Helyben 
3./ Pénzügyi és Adóügyi Iroda, Helyben

4./ Műszaki Iroda, Helyben
Martfű, 2017. április 19.
Dr. Papp Antal

polgármester

Látta: Szász Éva jegyző

